Uznesenie Okresného súdu Vranov nad Topľou sp. zn. 6Em/2/2023 z 22. 7. 2024
Uznesenie Okresného súdu Vranov nad Topľou z 22. júla 2024, sp. zn. 6Em/2/2023, ECLI:SK:OSVT:2024:8823202297.4

Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6Em/2/2023 8823202297 22. 07. 2024 JUDr. Iveta Mihóková ECLI:SK:OSVT:2024:8823202297.4
Uznesenie Okresný súd Vranov nad Topľou v právnej veci oprávneného (otca): A. B. B., nar. XX.XX.XXXX, trvale bytom C. XXX/X, D. E. F. E. XX, zastúpeného: JUDr. Jana Šepeľová, advokátka, Námestie slobody 13/25, Humenné, proti povinnej (matke): A. G. B. H., nar. XX.XX.XXXX, trvale bytom C. XXX/X, C. I. D., toho času J. XXX, zastúpenej: JUDr. Slavomíra Huszthyová, advokátka, Za amfiteátrom 10, Košice, za účasti maloletej: G. B., nar. XX.XX.XXXX, bytom pri matke, zastúpenej kolíznym opatrovníkom: Úrad práce, sociálnych vecí a rodiny, odbor sociálnych vecí, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, o výkon rozhodnutia, takto rozhodol: Konanie o výkon rozhodnutia z a s t a v u j e . Žiaden z účastníkov n e m á nárok na náhradu trov konania. odôvodnenie: 1. Návrhom doručeným tunajšiemu súdu dňa 28.11.2023 sa oprávnený (otec) domáhal, aby súd vo veci nariadil výkon rozsudku č.k. 6P/4/2023-187 zo dňa 12.09.2023 o úprave styku otca s mal. dieťaťom a nariadil matke maloletej podrobiť sa odbornému psychologickému poradenstvu. 2. Písomným podaním doručeným tunajšiemu súdu dňa 17.07.2024 vzal oprávnený svoj návrh na súdny výkon rozhodnutia v celom rozsahu späť z dôvodu, že v rámci možností prebiehajú stretávania s maloletou v zmysle dohody. 3. Povinná a kolízny opatrovník so späťvzatím návrhu súhlasili. 4. V zmysle § 373 zákona č. 161/2015 Z.z. Civilného mimosporového poriadku (ďalej len „CMP“) na konanie o výkone rozhodnutia sa použijú ustanovenia prvej časti a piateho dielu prvej hlavy druhej časti, ak nie je ustanovené inak. 5. Podľa § 29 ods. 1, ods. 2, ods. 3 CMP navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Podľa § 391 CMP o náhrade trov konania rozhoduje súd v uznesení, ktorým konanie o výkon rozhodnutia zastavuje. 7. Keďže oprávnený vzal svoj návrh na výkon rozhodnutia v celom rozsahu späť, povinná a kolízny opatrovník so späťvzatím návrhu súhlasili a v konaní nie je potrebné pokračovať, nakoľko styk otca s mal. dieťaťom sa uskutočňuje, súd s poukazom na vyššie uvedené zákonné ustanovenie, konanie zastavil.
8. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Krajský súd v Prešove prostredníctvom tunajšieho súdu. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8823202297.4 (dáta aktuálne k 13. 11. 2026). Záväzné je znenie zverejnené súdom.




